Preşedintele PRO România, Victor Ponta, a declarat, joi, că a renunţat la mandatul de europarlamentar.

Ponta a precizat că a informat AEP că renunţă la mandatul de europarlamentar, astfel încât reprezentanţii PRO România în PE vor fi Corina Creţu şi Mihai Tudose.

Ponta a participat, alături de o delegaţie a partidului, la semnarea Acordului Politic Naţional pentru consolidarea parcursului european al României, la Palatul Cotroceni.